Reacția lui Daniel Tudorache la ancheta DNA: "Ce atâta urgență acum, înainte cu 2 săptămâni de alegeri, în cazul unor fapte din 2008".
Daniel Tudorache a reacționat pe Facebook la ancheta DNA: "Nu am nimic de ascuns". O cauţiune de 1 milion de euro a fost stabilită în cazul fostului primar al Sectorului 1, Daniel Tudorache, cercetat de DNA. Cauțiunea în cazul fostei sale soții a fost stabilită la 200.000 euro, iar în al menajerei la 75.000 euro.
"Oare ce reclamă atâta urgență, în cazul unor presupuse fapte din 2008? Acum, cu 2 săptămâni înainte de alegerile parlamentare!", se întreabă Daniel Tudorache, fostul primar al Sectorului 1 din București, după 12 ore de audieri la DNA."Indiferent cât de neplăcut este acest subiect, am promis că vă voi ține la curent cu mersul anchetei. Aseară am fost convocat la DNA, unde am zăbovit mai mult de 12 ore, cerându-mi-se explicații pentru presupuse fapte din urmă cu mai mult de 12 ani. Nu m-am prevalat de dreptul la tăcere, pentru că, așa cum am spus, NU AM NIMIC DE ASCUNS. Am încredere în Justiție și voi contribui activ la aflarea adevărului. Totuși, nu pot să nu mă întreb: oare ce reclamă atâta urgență, în cazul unor presupuse fapte din 2008??? Acum, cu 2 săptămâni înainte de alegerile parlamentare! Cu toate acestea, refuz să intru pe tărâmul speculațiilor, deși tentația este foarte mare…", a reacționat Daniel Tudorache. ȘTIRE INIȚIALĂProcurorii Direcției Naționale Anticorupție anunță că au dispus punerea în mișcare a acțiunii penale față de Daniel Tudorache, fostul primar al Sectorului 1 din București, pentru complicitate la trafic de influență și spălare a banilor.În același dosar s-a mai dispus punerea în mișcare a acțiunii penale față de alte două persoane fizice, fosta soție și o persoană fizică aflată în anturajul primarului, pentru infracțiunea de complicitate la spălarea banilor, respectiv trafic de influență.Celor trei li s-au fixat cauțiuni care trebuie depuse până la data de 27 noiembrie 2020:În perioada septembrie 2016 – mai 2017, persoana aflată în anturajul lui Tudorache Daniel ar fi pretins de la un om de afaceri un comision de 10% din valoarea contractului de servicii pe care societatea omului de afaceri îl avea cu o instituție aflată în subordinea Primăriei Sector 1.În schimbul banilor, persoana respectivă se angaja să intervină, în numele primarului, la funcționarii responsabili, astfel încât contractul să se desfășoare în bune condiții (plată la timp a facturilor și actualizarea tarifelor).În schimbul traficării influenței, persoana aflată în anturajul primarului ar fi primit suma totală de 105.000 lei în numerar, precum și suma de 8.640 lei disimulată ca plată a unor facturi fiscale fictive emise de o firmă aparținând traficantului de influență.În activitățile descrise, persoana care și-a traficat influența ar fi fost sprijinită de Tudorache Daniel. Acesta i-ar fi întărit omului de afaceri convingerea că solicitantul comisionului ar fi trimisul său și că trebuie să țină legătura cu acesta pentru buna desfășurare a contractului. În acest mod, Tudorache Daniel ar fi confirmat caracterul real al influenței.De altfel, există suspiciunea rezonabilă că Tudorache Daniel ar fi fost principalul beneficiar al sumelor primite de persoana din anturajul său, conform DNA.În perioada în care a ocupat funcții publice (2008-2018), Tudorache Daniel ar fi beneficiat de sume de bani disproporționat de mari comparativ cu veniturile sale licite. Pentru a ascunde originea sumelor de bani presupus a fi fost obținute în mod nelegal, acesta ar fi interpus două persoane (soția și menajera), care au acționat ca proprietarii aparenți ai sumelor de bani cu scopul ca, prin cele două, sumele să fie introduse în circuitul civil.Banii astfel introduși în circuitul civil ar fi fost utilizați pentru a achita excursii în străinătate, bijuterii, articole vestimentare de lux atât din țară, cât și din străinătate, autoturisme, imobile, școli private, acordarea de împrumuturi, constituirea de depozite.Daniel Tudorache ar fi realizat venituri ilegale în valoare de 605.782 lei, în perioada 2008-2018Concret, în perioada de referință (2008-2018), în care Tudorache Daniel ar fi realizat venituri licite totale de 605.782 lei (reprezentând o medie de aproximativ o mie de euro pe lună), există suspiciunea că acesta ar fi săvârșit infracțiunea de spălare a banilor constând în:La data de 21 noiembrie 2020, lui Tudorache Daniel și celorlalți doi inculpați li s-a adus la cunoștință calitatea procesuală.